กัปตันอเมริกา: ศึกฮีโร่ระห่ำโลก

กัปตันอเมริกา: ศึกฮีโร่ระห่ำโลก (Captain America: Civil War) เป็นภาพยนตร์แนวซูเปอร์ฮีโร สร้างโดย มาร์เวล สตูดิโอส์ ในบทบาทตัวละคร กัปตันอเมริกา  และจำหน่ายโดย วอลท์ดิสนีย์สตูดิโอส์โมชันพิกเจอส์ เป็นภาพยนตร์ที่เป็นภาคต่อของภาพยนตร์ กัปตันอเมริกา: อเวนเจอร์ที่ 1 (ค.ศ. 2011) และ กัปตันอเมริกา: มัจจุราชอหังการ (ค.ศ. 2014) และเป็นภาพยนตร์ลำดับที่สิบสามในจักรวาลภาพยนตร์มาร์เวล ดูแลการผลิตโดยแอนโทนี รุสโซ และ โจ รุสโซ บทภาพยนตร์โดยคริสโตเฟอร์ มาร์คัส และสตีเวน แมกฟีลี และมีนักแสดงนำประกอบไปด้วยคริส อีแวนส์, รอเบิร์ต ดาวนีย์ จูเนียร์, สการ์เลตต์ โจแฮนส์สัน, เซบาสเตียน สแตน, แอนโทนี แมกกี, พอล เบตทานี, เจเรมี เรนเนอร์, ดอน ชีเดิล, อลิซาเบท โอลเซน และพอล รัด
การพัฒนาของ กัปตันอเมริกา: ศึกฮีโร่ระห่ำโลก เริ่มต้นในช่วงปลายปี ค.ศ. 2013 เมื่อมาร์คัสและแมกฟีลีเริ่มเขียนบทภาพยนตร์ซึ่งได้เค้าโครงเนื้อเรื่องจากหนังสือการ์ตูนชุด ซิวิลวอร์ ของมาร์เวลคอมิกส์ ในปี ค.ศ. 2006 โดยมาร์ก มิลลาร์ และสตีฟ แมกนิฟเวน พี่น้องรัสโซกลับมาอีกครั้งในปี ค.ศ. 2014 หลังจากที่การฉายหยั่งผลภาพยนตร์ กัปตันอเมริกา: มัจจุราชอหังการ ได้รับปฏิกิริยาตอบรับในเชิงบวก ชื่อของภาพยนตร์ได้รับการเปิดเผยในตุลาคม ค.ศ. 2014 และรอเบิร์ต ดาวนีย์ จูเนียร์ ถูกเพิ่มเข้าเป็นนักแสดงพร้อมโดยนักแสดงคับคั่งจำนวนมาก ภาพยนตร์เริ่มถ่ายทำในเดือนเมษายน ค.ศ. 2015 ในเขตมหานครแอตแลนตา และถ่ายฉากเพิ่มเติ่มในเปอร์โตริโก, เบอร์ลิน และไอซ์แลนด์ 
กัปตันอเมริกา: ศึกฮีโร่ระห่ำโลก มีกำหนดการฉายสำหรับภูมิภาคอเมริกาเหนือในวันที่ 6 พฤษภาคม ค.ศ. 2016 ในระบบ 3D และไอแมกซ์

**เนื้อเรื่องย่อ**
กัปตันอเมริกา: ศึกฮีโร่ระห่ำโลก ดำเนินเรื่องต่อจาก อเวนเจอร์ส: มหาศึกอัลตรอนถล่มโลก (Avengers: Age of Ultron) เมื่อกัปตันอเมริกาและทีมอเวนเจอร์สต้องเข้าไปจัดการกับเหตุการณ์ระหว่างประเทศซึ่งนำมาสู่ความเสียหายใหญ่หลวง ทำให้นักการเมืองพยายามที่จะออกกฎหมายลงทะเบียนเหล่าฮีโรเพื่อที่จะคอยควบคุมเหล่าอเวนเจอร์ส นำไปสู่การแตกแยกกันของเหล่าอเวนเจอร์ส ในขณะที่พวกเขากำลังพยายามปกป้องโลกใบนี้จากศัตรูตัวใหม่

**นักแสดง**
 คริส อีแวนส์ รับบท สตีฟ โรเจอร์ / กัปตันอเมริกา- โรเบิร์ต ดาวนีย์ จูเนียร์ รับบท โทนี สตาร์ค / ไอรอนแมน- สการ์เลตต์ โจแฮนส์สัน รับบท นาตาชา โรมานอฟ / แบล็กวิโดว์- เซบาสเตียน สแตน รับบท บัคกี้ บาร์น / วินเทอร์โซลเจอร์- แอนโทนี แมกกี รับบท แซม วิลสัน / ฟอลคอน- เอมิลี แวนแคมป์ รับบท ชารอน คาร์เตอร์ / เอเจนต์ 13- ดอน ชีเดิล รับบท เจมส์ รูเพิร์ต "โรดดีย์" โรดส์ / วอร์มะชีน- เจเรมี เรนเนอร์ รับบท คลินต์ บาร์ตัน / ฮอว์กอาย- แชดวิก โบสแมน รับบท ชัลลา / แบล็กแพนเทอร์- อลิซาเบท โอลเซ่น รับบท วันด้า แม็กซิมอฟฟ์ / สการ์เล็ตวิทช์- พอล เบตทานี รับบท วิชั่น- พอล รัด รับบท สกอตต์ แลง / แอนต์-แมน- ดาเนียล บรืล รับบท บารอน เฮลมุต ซีโม- วิลเลียม เฮิร์ต รับบท แทดดีอัส "ทันเดอร์โบลต์" รอสส์- แฟรงก์ กริลโล รับบท บร็อก รัมโลว์ / ครอสโบนส์- ทอม ฮอลแลนด์ รับบท ปีเตอร์ พาร์กเกอร์ / สไปเดอร์-แมน

**การตอบรับและรางวัล**
กัปตันอเมริกา: ศึกฮีโร่ระห่ำโลก ทำรายได้ไปแล้วกว่า 1,100 ล้านดอลลาร์สหรัฐ เป็นภาพยนตร์ที่ทำรายได้สูงสุดเป็นอันดับที่ 1 ของปี ค.ศ. 2016 และอันดับที่ 12 ของภาพยนตร์ที่ทำรายได้สูงสุดตลอดกาล

**รางวัล**
กัปตันอเมริกา: ศึกฮีโร่ระห่ำโลก ได้รับรางวัล- รางวัลทีนชอยส์อะวอดส์ ประจำปี ค.ศ. 2016
** สาขา Choice Movie: Sci-Fi/Fantasy
** สาขา Choice Movie Actor: Sci-Fi/Fantasy (คริส อีแวนส์)- รางวัลพีเพิลส์ชอยซ์อะวอดส์ ครั้งที่ 43 (ค.ศ. 2017) สาขา Favorite Action Movie Actor (รอเบิร์ต ดาวนีย์ จูเนียร์)- รางวัลคิดส์ชอยซ์อะวอดส์ ประจำปี ค.ศ. 2017 สาขา Favorite Butt-Kicker- รางวัลแซทเทิร์น สาขา Best Performance by a Younger Actor (ทอม ฮอลแลนด์)

**อ้างอิง**

**แหล่งข้อมูลอื่น**
 กัปตันอเมริกา: ศึกฮีโร่ระห่ำโลก- กัปตันอเมริกา: ศึกฮีโร่ระห่ำโลก- 3498820- marvel2016- captain_america_civil_war- captain-america-civil-war- 8087
หมวดหมู่:กัปตันอเมริกา
หมวดหมู่:ภาพยนตร์อเมริกันที่ออกฉายในปี พ.ศ. 2559
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ภาคต่อ
หมวดหมู่:ภาพยนตร์ข้ามฝั่ง
หมวดหมู่:ภาพยนตร์ในจักรวาลภาพยนตร์มาร์เวล
หมวดหมู่:ภาพยนตร์ไอแมกซ์
หมวดหมู่:ภาพยนตร์โดรน
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์โลดโผนบันเทิงคดีแนววิทยาศาสตร์อเมริกัน
หมวดหมู่:ภาพยนตร์ระทึกขวัญบันเทิงคดีแนววิทยาศาสตร์อเมริกัน
หมวดหมู่:ภาพยนตร์ที่มีฉากในท่าอากาศยาน‎
หมวดหมู่:ภาพยนตร์เกี่ยวกับการเปลี่ยนแปลงขนาด
หมวดหมู่:ภาพยนตร์ที่ถ่ายทำในแอตแลนตา
หมวดหมู่:ภาพยนตร์อเมริกันเกี่ยวกับการแก้แค้น
หมวดหมู่:ภาพยนตร์ที่มีฉากในเรือนจำ